**Ministru kabineta rīkojuma projekta „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””**

**sākotnējās ietekmes novērtējuma ziņojums (anotācija)**

|  |  |  |  |  |
| --- | --- | --- | --- | --- |
| **I. Tiesību akta projekta izstrādes nepieciešamība** | | | | |
| 1. | | Pamatojums | Ministru kabineta 2014.gada 2.jūlija rīkojums Nr.322 „Par ārkārtējās situācijas izsludināšanu”.  Ministru kabineta 2014.gada 17.jūlija rīkojums Nr.359 „Par pasākumiem Āfrikas cūku mēra izplatīšanās ierobežošanai”.  Ministru kabineta 2013.gada 20.augusta noteikumi Nr.621 „Noteikumi par biodrošības pasākumu kopumu dzīvnieku turēšanas vietām”. | |
| 2. | | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Jau 2011.gada 3.janvārī no Eiropas Komisijas tika saņemta informācija par to, ka radušās aizdomas par cūku saslimšanu ar Āfrikas cūku mēri (turpmāk – ĀCM) Krievijas Federācijas Ļeņingradas apgabalā, un Pārtikas un veterinārais dienests (turpmāk – PVD) sadarbībā ar Valsts ieņēmumu dienesta Muitas pārvaldi un Valsts robežsardzi, kā arī ar Valsts policiju uzsāka piesardzības pasākumus īstenošanu, lai nepieļautu ĀCM vīrusa nonākšanu un izplatīšanos valstī.  ĀCM uzraudzība Latvijā īpaši aktuāla ir kopš 2013.gada 25.jūnija, kad ĀCM tika konstatēts mājas cūkām Baltkrievijā un pēc mēneša (24.jūlijā) – arī Krievijā Pleskavas apgabalā.  Lai nepieļautu ĀCM ievešanu Latvijā ar pārtikas produktiem, PVD kopā ar Valsts ieņēmumu dienesta Muitas pārvaldi un Valsts robežsardzi uzsāka pastiprinātu bagāžas kontroli pasažieriem, kuri Latvijā iebrauca no trešajām valstīm, kā arī iebraucošo transportlīdzekļu dezinfekcijas pasākumus.  Diemžēl, neraugoties uz veiktajiem piesardzības pasākumiem, šā gada 26.jūnijā laboratoriskajos izmeklējumos ĀCM vīruss tika apstiprināts trim mežacūkām, kas atrastas mirušas Dagdas novada Ķepovas pagastā gandrīz uz robežas ar Baltkrieviju, kā arī trim mājas cūkām Krāslavas novada Robežnieku pagastā, kur novietne atrodas apmēram 4–5 km attālumā no robežas.  Ministru kabinets 2014.gada 1.jūlija sēdē nolēma izsludināt ārkārtējo situāciju uz laiku no 2014.gada 2.jūlija līdz 1.oktobrim (Ministru kabineta 2014.gada 2.jūlija rīkojums Nr.322 (turpmāk – rīkojums Nr.322)) astoņos novados Latgalē. 2014.gada 18.jūlijā ĀCM uzliesmojuma gadījums tika konstatēts Valkas novada Ērģemes pagastā, kur atrasta viena beigta mežacūka, un vienā mājas cūku novietnē ar 58 cūkām. Ņemot vērā ĀCM izplatību, Ministru kabinets 2014.gada 22.jūlija sēdē nolēma paplašināt ārkārtējās situācijas teritoriju, nosakot to gandrīz gar visu Latvijas robežu ar Igauniju un Krieviju vēl 19 novados un divu novadu atsevišķos pagastos, kā arī ietverot visus Ludzas un Rēzeknes novada pagastus.  **Tā kā 2014.gada 7.augustā tika saņemti laboratorisko izmeklējumu rezultāti, kas apstiprināja ĀCM vīrusu divām no četrām atrastajām beigtajām mežacūkām Madonas novada Ļaudonas pagastā,** Ministru kabinets 2014.gada 12.augusta sēdē paplašināja ĀCM ārkārtējās situācijas teritoriju, to papildus nosakot 21 novadā, piecu novadu atsevišķos pagastos un četrās pilsētās.  Laikā no 26.jūnija līdz 26.augustam ĀCM vīruss apstiprināts 67 mežacūkai (Latgalē – 54, Vidzemē – 13) un 61 mājas cūkām 29 piemājas saimniecībās (Latgalē – 23, Vidzemē – 6) un 1 cūku fermā Latgalē. Iznīcinātas 502 mājas cūkas (Latgalē – 393, Vidzemē – 109).  Eiropas Komisija 2014.gada 31.jūlijā ir pieņēmusi Īstenošanas lēmumu 2014/513/ES, ar ko Īstenošanas lēmuma 2014/178/ES pielikumu groza attiecībā uz Lietuvas, Latvijas un Igaunijas apgabaliem, uz kuriem attiecas ierobežojumi saistībā ar Āfrikas cūku mēri, kas nosaka dzīvu cūku un to produktu pārvietošanas ierobežojumus no noteiktām administratīvajām teritorijām. Šobrīd ierobežojumi noteikti uz laiku līdz 2017.gada 31.decembrim, tomēr šis laiks var tikt pagarināts, ņemot vērā jaunus saslimšanas gadījumus.  PVD veic Veterinārmedicīnas likumā un Ministru kabineta 2004.gada 17.februāra noteikumos Nr.83 „Āfrikas cūku mēra likvidēšanas un draudu novēršanas kārtība” paredzētos uzdevumus ĀCM apkarošanai un tālākas izplatīšanās ierobežošanai.  PVD ir apsekojis 7170 saimniecību, turklāt tiek apsekotas visas piemājas saimniecības, lai pārliecinātos, vai tajās nav nereģistrēti cūku sugas dzīvnieki. Īstenojot ĀCM uzraudzības un apkarošanas programmu, līdz šā gada 31.jūlijam veikti 12 604 laboratoriskie izmeklējumi. Šogad kopumā izmeklētas vairāk nekā 2800 mežacūkas.  Ārkārtējās situācijas teritorijā notiek intensīva biodrošības pasākumu īstenošanas kontrole saskaņā ar Ministru kabineta 2013.gada 20.augusta noteikumiem Nr.621 „Noteikumi par biodrošības pasākumu kopumu dzīvnieku turēšanas vietām”.  PVD nodrošina dzīvnieku izkaušanu ĀCM skartajās novietnēs, barības un inventāra iznīcināšanu, kā arī novietņu dezinfekcijas pasākumus. Tā kā no ĀCM skartās teritorijas nav atļauts izvest iznīcināšanai cūku līķus un blakusproduktus, tie jāiznīcina uz vietas.  Rīkojumā Nr.322 noteikts, ka atbildīgā institūcija par darbību koordināciju ārkārtējās situācijas laikā ir PVD, tāpēc PVD nodrošina arī pašvaldību, Valsts meža dienesta, Valsts policijas, Valsts ieņēmumu dienesta Muitas pārvaldes un Valsts robežsardzes līdzdalību ĀCM apkarošanas un izplatīšanās ierobežošanas pasākumos. Sadarbībā ar vietējām pašvaldībām PVD organizē mežacūku un mājas cūku līķu un blakusproduktu sadedzināšanu. Sadarbībā ar Valsts policiju tiek veikta pastiprināta kontrole ĀCM ārkārtējās situācijas teritorijā, lai nodrošinātu cūku un to produktu neizvešanu.  Tā kā mežacūkas ir ĀCM vīrusa nēsātājas un ir ļoti svarīgi kontrolēt to populācijas blīvumu, kopā ar Valsts meža dienestu tiek nodrošināta sadarbība ar mednieku kolektīviem mežacūku populācijas blīvuma samazināšanai. Tāpat notiek nošauto un atrasto beigto mežacūku līķu savākšana un iznīcināšana, kā arī paraugu ņemšana laboratoriskiem izmeklējumiem. Par noteiktās teritorijās nošautajām mežacūkām tiek izmaksāta kompensācija. 2013.–2014.gada medību sezonā (periods no 01.04.2013. līdz 31.03.2014.) tika nomedītas 14 537 mežacūkas, bet laikā no šā gada 1.aprīļa līdz 17.augustam – 5114 mežacūku.  PVD inspektori gatavo dokumentus, lai dzīvnieku īpašnieki varētu saņemt kompensāciju par iznīcinātajiem slimības skartajiem dzīvniekiem un cūkām, kas nokaujamas, jo novietnēs nevar ievērot biodrošības pasākumus vai ir tirdzniecības traucējumi, saskaņā ar Ministru kabineta 2005.gada 15.marta noteikumiem Nr.177 „Kārtība, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošās dzīvnieku infekcijas slimības vai epizootijas uzliesmojuma laikā” un Ministru kabineta 2014.gada 17.jūlija rīkojumu Nr.359 „Par pasākumiem Āfrikas cūku mēra izplatīšanās ierobežošanai”. Patlaban PVD ir saņemti iesniegumi par cūku nokaušanu no 579 saimniecībām, kurās nevar ievērot biodrošības pasākumus, kā arī sagatavoti dokumenti iesniegšanai Lauku atbalsta dienestā par kompensācijām 173 saimniecībām.  PVD veic virkni informatīvo pasākumu, lai sabiedrību un dzīvnieku īpašniekus informētu par rīcību ĀCM skartajās teritorijās un par nepieciešamajiem profilakses pasākumiem. Plaša informatīvā kampaņa izvērsta jau no 2012.gada, kad Latvijā tika konstatēts klasiskais cūku mēris. Laikā kopš ĀCM konstatēšanas Latvijā aktuālā informācija tiek ievietota PVD tīmekļa vietnē, un par aktualitātēm saistībā ar ĀCM izplatību Latvijā un slimības ierobežošanas pasākumiem ikdienā tiek informēti plašsaziņas līdzekļi, lauksaimnieku organizācijas, lauksaimnieki, mednieki, pašvaldības un sabiedrība kopumā. Tiek organizēti semināri gan cūkaudzētājiem, gan medniekiem, gan inficētajā teritorijā dzīvojošiem iedzīvotājiem. Informācija pierobežas teritorijas iedzīvotājiem tiek sagatavota arī krievu valodā.  Sadarbībā ar novadu pašvaldībām informācija cūku audzētājiem, iedzīvotājiem un medniekiem tiek izvietota novadu informatīvajos stendos, autobusu pieturvietās, novadu un pagastu telpās, pie bankomātiem, veikalos un citās sabiedriskās vietās, tā tiek ievietota arī novadu interneta mājaslapās.  Ņemot vērā plašo ĀCM ārkārtējās situācijas teritoriju un daudzos pienākumus, kas jāveic PVD amatpersonām, ir izveidojusies situācija, kad ar esošajiem cilvēkresursiem nav iespējams nodrošināt normatīvo aktu izpildi ĀCM apkarošanā un tālākas izplatības ierobežošanā.  Šobrīd noteikto reglamentu attiecībā uz normatīvajos aktos noteikto pārbaužu biežumu PVD nespēj pildīt, jo visi inspektori (galvenokārt Vidzemes un Latgaldes reģionos) tiek iesaistīti ĀCM apkarošanas pasākumos. Papildus šiem pasākumiem ir jānodrošina pastiprinātas izsekojamības kontrole dzīviem dzīvniekiem un dzīvnieku izcelsmes produktiem visā valsts teritorijā.  Patlaban PVD inspektori strādā tādā režīmā, kad regulāri tiek sasniegts maksimālais Darba likuma 136.panta piektajā daļā noteiktais maksimālais virsstundu apjoms.  Diemžēl ilgstošs vai pastāvīgs virsstundu darbs var ietekmēt PVD amatpersonu veselību un darba rezultātu kvalitāti. Lielais pienākumu apjoms nav nodrošināms ar esošajiem personālresursiem, tāpēc PVD ir nepieciešams izveidot jaunas inspektoru amata vietas uz laiku līdz 2017.gada 31.decembrim (saskaņā ar Eiropas Komisijas 2014.gada 31.jūlija Īstenošanas lēmumu 2014/513/ES, ar ko Īstenošanas lēmuma 2014/178/ES pielikumu groza attiecībā uz Lietuvas, Latvijas un Igaunijas apgabaliem, uz kuriem attiecas ierobežojumi saistībā ar Āfrikas cūku mēri).  Jāņem vērā, ka 2008.–2010.gada laikā PVD amata vietu skaits tika samazināts par 443,5 amata vietām (neskaitot to amata vietu samazinājumu, kas veidojās, reorganizācijas rezultātā no PVD nodalot laboratoriju un izveidojot Pārtikas drošības, dzīvnieku veselības un vides zinātnisko institūtu „BIOR”). 2008.gada sākumā PVD bija 1341 amata vieta, šogad – 616 vietas (no tām – 330 inspektoru amata vietas). Inspektoru amata vietas tika samazinātas par 133 amata vietām (29 procentu samazinājums). Šobrīd PVD nepieciešams papildus izveidot 20 jaunas inspektoru amata vietas.  Noteikto funkciju veikšanai PVD ir jāiegādājas 20 papildu transportlīdzekļus inspektoru pienākumu izpildei, jo neplānoti lielā nobraukuma dēļ strauji tuvojas beigām nomāto automašīnu nobraukuma limits. Nomas līgumi ir noslēgti uz trīs gadiem (līdz 2016.gada 31.decembrim), bet automašīnas vairs nebūs izmantojamas sasniegtā nobraukuma limita dēļ, jo iznomātāji nepiekrīt nobraukuma limitu palielināšanai.  Tāpat steidzami ir jārisina jautājums par algu palielinājumu PVD inspektoriem par 20 procentiem, lai pārtrauktu personāla straujo mainību mazā atalgojuma un lielās slodzes dēļ. Pašlaik ir ļoti sarežģīti amatu konkursos atlasīt jaunos darbiniekus, jo atalgojums nav konkurētspējīgs, turklāt ļoti bieži jaunie inspektori aiziet no darba PVD pirmā darba gada laikā, jo nesaņem adekvātu atalgojumu par veicamo darbu. Tomēr PVD jaunā darbinieka pirmā darba gada laikā iegulda resursus tā apmācībai, organizējot gan teorētisku, gan praktisku apmācību.  Ievērojot pašreizējo lielo noslodzi ĀCM apkarošanas un ierobežošanas pasākumos, ļoti būtiski ir nodrošināt atvaļinājuma pabalstu piešķiršanu inspektoriem. Tas ir īpaši svarīgs aspekts darbaspēka tirgus pieaugošās konkurences apstākļos, kad līdzīgās iestādes atvaļinājuma pabalsti tiek izmaksāti, bet PVD līdz ar sākotnējiem budžeta samazinājumiem 2009.gadā šo pabalstu izmaksu līdzekļu trūkuma dēļ ir pārtraucis. | |
| 3. | | Projekta izstrādē iesaistītās institūcijas | Pārtikas un veterinārais dienests | |
| 4. | | Cita informācija | Nav. | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | |
| 1. | | Sabiedrības mērķgrupas, kuras tiesiskais regulējums ietekmē vai varētu ietekmēt | | Dzīvnieku īpašnieki, kuri audzē cūku sugas dzīvniekus un kuru novietnes atrodas ĀCM ārkārtējās situācijas zonā. Saskaņā ar Lauksaimniecības datu centra sniegto informāciju 2014.gada 1.jūlijā šobrīd noteiktajā ĀCM ārkārtējās situācijas teritorijā ir reģistrēti 91 325 cūku sugas dzīvnieki 5271 novietnē. |
| 2. | | Tiesiskā regulējuma ietekme uz tautsaimniecību un administratīvo slogu | | Rīkojuma projekts paredz piešķirt papildu finansējumu PVD jaunu inspektoru amata vietu izveidošanai un uzturēšanai, transportlīdzekļu iegādei, algu paaugstinājumam esošajiem inspektoriem, lai stiprinātu PVD kapacitāti ĀCM apkarošanas un izplatīšanās ierobežošanas pasākumu veikšanai. |
| 3. | | Administratīvo izmaksu monetārs novērtējums | | Projekts šo jomu neskar. |
| 4. | | Cita informācija | | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2014.gads** | | Turpmākie trīs gadi (*euro*) | | |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **3 140 595** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 3 140 595 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **10 279 177** | **+ 599 496** | **+ 1 314 244** | **+ 1 314 244** | **+ 1 314 244** |
| 2.1. valsts pamatbudžets | 10 279 177 | + 599 496 | + 1 314 244 | + 1 314 244 | + 1 314 244 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets |  |  |  |  |  |
| 3. Finansiālā ietekme: | **– 7 138 582** | **– 599 496** | **– 1 314 244** | **– 1 314 244** | **– 1 314 244** |
| 3.1. valsts pamatbudžets | **–** 7 138 582 | – 599 496 | – 1 314 244 | – 1 314 244 | – 1 314 244 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | **– 599 496** | **– 1 314 244** | **– 1 314 244** | **– 1 314 244** |
| 5.1. valsts pamatbudžets | – 599 496 | – 1 314 244 | – 1 314 244 | – 1 314 244 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins | 0 | 0 | 0 | 0 | 0 |
| 6.2. detalizēts izdevumu aprēķins (2014.gadā EKK 1000 – EUR 265 706, EKK 2000 – EUR 38 172, EKK 5000 – EUR 320 000, 2015.gadā un turpmākajos gados EKK 1000 – EUR 1 253 756, EKK 2000 – EUR 108 688): | 0 | 599 496 | 1 314 244 | 1 314 244 | 1 314 244 |
| 6.2.1. 20 inspektoru amata vietas: |  | 96 634 | 356 606 | 356 606 | 356 606 |
| 6.2.1.1. alga (9.mēnešalgu grupa, 26.3.saime, III līmenis)EUR 864,00 (esošā inspektoru alga EUR 720,00 x 20%) x 12 mēneši x 1,2359 = EUR 12 813,81 inspektoram gadā x 20 inspektori = EUR 256 276,22 (2014.gadā - EUR 864,00 x 3 mēneši x 1,2359 = EUR 3 203,45 x 20 inspektori = EUR 64 069,06 |  | 64 069 | 256 276 | 256 276 | 256 276 |
| 6.2.1.2. vispārējās piemaksas (10% apmērā no plānotās mēnešalgu kopsummas) EUR 12 813,81 x 10% = EUR 1 281,38 gadā x 20 inspektori = EUR 25 627,62 |  | 0 | 25 628 | 25 628 | 25 628 |
| 6.2.1.3. prēmijas un naudas balvas (10% apmērā no plānotās mēnešalgu kopsummas) EUR 12 813,81 x 10% = EUR 1 281,38 gadā x 20 inspektori = EUR 25 627,62 |  | 0 | 25 628 | 25 628 | 25 628 |
| 6.2.1.4. veselības apdrošināšana EUR 213,00 gadā x 20 inspektori = EUR 4 260,00 |  | 1 065 | 4 260 | 4 260 | 4 260 |
| 6.2.1.5. atvaļinājuma pabalsts 5% apmērā no plānotās mēnešalgu kopsummas EUR 12 813,81 x 5% = EUR 640,69 x 20 inspektori = EUR 12 813,81 |  | 0 | 12 814 | 12 814 | 12 814 |
| 6.2.1.6. netiešie izdevumi EUR 75,00 mēnesī (t.sk. kancelejas preces, saimniecības preces, sakaru pakalpojumi) x 20 inspektori = EUR 1 500,00 x 12 mēneši = EUR 18 000,00 gadā |  | 4 500 | 18 000 | 18 000 | 18 000 |
| 6.2.1.7. vienreizlietojamie apģērbi EUR 50,00 mēnesī x 20 inspektori x 12 mēneši = EUR 12 000,00 gadā |  | 3 000 | 12 000 | 12 000 | 12 000 |
| 6.2.1.8. aprīkojums (mērierīces, aukstumsomas paraugu transportēšanai u.c.) EUR 200,00 x 20 inspektori = EUR 4 000,00 2014.gadā |  | 4 000 | 2 000 | 2 000 | 2 000 |
| 6.2.1.9. darba staciju iegāde (dators, monitors, programmatūra) EUR 1000,00 x 20 inspektori = EUR 20 000,00 |  | 20 000 | 0 | 0 | 0 |
| 6.2.2. transportlīdzekļu iegāde un uzturēšana |  | 326 672 | 76 688 | 76 688 | 76 688 |
| 6.2.2.1. 20 transportlīdzekļu iegāde. EUR 15 000,00 x 20 = EUR 300 000,00 |  | 300 000 | 0 | 0 | 0 |
| 6.2.2.2. degviela 2000 km nobraukumam mēnesī – vienai automašīnai mēnesī – 2000km x 8/100 (8 litri uz 100km) x 1,32 (litra cena) = 211,20 EUR.  Vienai automašīnai gadā – 2000km x 8/100 (8 litri uz 100km) x 1,32 (litra cena) x 12 = EUR 2 534,40.  20 automašīnām gadā – EUR 50 688,00 |  | 12 672 | 50 688 | 50 688 | 50 688 |
| 6.2.2.3. transportlīdzekļu uzturēšana – ražotāja noteiktā tehniskā apkope – EUR 300,00; riepu komplekts (ziemas vai vasaras) – EUR 300,00; apdrošināšana – OCTA, KASKO – EUR 500,00; a/m ekspluatācijas nodoklis – EUR 150,00; citi izdevumi – EUR 50,00 = EUR 1 300,00 gadā x 20 a/m = 26 000,00 (2014.gadā (OCTA, KASKO – EUR 500,00 + a/m ekspluatācijas nodoklis – EUR 150,00 – EUR 150,00 + citi izdevumi – EUR 50,00) x 20 a/m = EUR 14 000,00) |  | 14 000 | 26 000 | 26 000 | 26 000 |
| 6.2.3. algu palielinājums PVD inspektoriem par 20 procentiem. 2014.gadā 176 190,00 *euro* apmērā, 2015.gadā un turpmāk ik gadu 704 760,00 *euro* apmērā:  EUR 720,00 (vidējā darba samaksa inspektoriem) x 20% = EUR 144,00 x 330 inspektori x 12 mēneši = EUR 570 240 + darba devēja sociālais nodoklis (23,59%) = EUR 704 760 (2014.gada 3 mēnešos = EUR 176 190,00). |  | 176 190 | 704 760 | 704 760 | 704 760 |
| 6.2.4. atvaļinājuma pabalsti PVD inspektoriem (9.mēnešalgu grupa, 26.3.saime, III līmenis) 50 procentu apmērā no noteiktās algas 2015.gadā un turpmākajos gados.  EUR 864,00 x 50% + darba devēja sociālais nodoklis (23,59%) = EUR 533,91 x 330 inspektori = EUR 176 190,00*.* |  | 0 | 176 190 | 176 190 | 176 190 |
| 7. Cita informācija | 2014.gadā izdevumus sedz no valsts budžeta programmas 02.00.00 „Līdzekļi neparedzētiem gadījumiem”. Savukārt 2015.gadā un turpmākajos gados nepieciešams palielināt Zemkopības ministrijas valsts pamatbudžeta bāzes izdevumus. | | | | |

*Anotācijas IV, V un VI sadaļa – projekts šīs jomas neskar.*

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministrs J.Dūklavs

2014.08.29. 13:48

2571

L. Gurecka

67027063, Linda.Gurecka@zm.gov.lv